ఆసిఫ్ ముహమ్మద్ ఖాన్

ఆసిఫ్ ముహమ్మద్ ఖాన్ (జననం 8 ఫిబ్రవరి 1961) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు ఓఖ్లా శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.2013 Election Commission of India 

వ్యక్తిగత జీవితం
ఆసిఫ్ ఖాన్ 1961 ఫిబ్రవరి 8న ఉత్తరప్రదేశ్‌లోని బులంద్‌షహర్‌లో జన్మించాడు. ఆయన బీహార్ గవర్నర్ ఆరిఫ్ మొహమ్మద్ ఖాన్ తమ్ముడు. ఆయన కుమార్తె అరిబా ఖాన్ 2022 నుండి ఢిల్లీ మున్సిపల్ కార్పొరేషన్‌లోని అబుల్ ఫజల్ వార్డ్ (ఓఖ్లా) కౌన్సిలర్‌గా పని చేస్తుంది.  

రాజకీయ జీవితం
ఆసిఫ్ ఖాన్ 1997లో ఢిల్లీ మున్సిపల్ కార్పొరేషన్‌లోని ఓఖ్లా వార్డు నుండి స్వతంత్ర అభ్యర్థిగా పోటీ చేసి తొలిసారి కౌన్సిలర్‌గా తిరిగి 2002లో ఢిల్లీ మున్సిపల్ కౌన్సిల్‌కు రెండవసారి  కౌన్సిలర్‌గా ఎన్నికయ్యాడు. ఆయన ఆ తరువాత 2008 ఢిల్లీ శాసనసభ ఎన్నికలలో ఓఖ్లా శాసనసభ నియోజకవర్గం రాష్ట్రీయ జనతా దళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి పర్వేజ్ హష్మీ చేతిలో  541 ఓట్ల తేడాతో ఓడిపోయాడు.   

2008 ఢిల్లీ శాసనసభ ఎన్నికలలో గెలిచిన పర్వేజ్ హష్మీ రాజ్యసభ సభ్యుడిగా ఎన్నికవడంతో ఓఖ్లా నియోజకవర్గానికి జరిగిన ఉప ఎన్నికలో ఆసిఫ్ ఖాన్ రాష్ట్రీయ జనతా దళ్ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 2013లో భారత జాతీయ కాంగ్రెస్ పార్టీలో చేరి, 2013 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి ఇర్ఫానుల్లా ఖాన్‌పై 26,545 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆసిఫ్ ఖాన్ 2015 ఢిల్లీ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 20,135 ఓట్లతో మూడోస్థానంలో నిలిచాడు.

 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:2013 ఢిల్లీ శాసనసభ్యులు